CELEX: 62020TN0629
Language: lt
Date: 2020-10-15 00:00:00
Title: Byla T-629/20: 2020 m. spalio 15 d. pareikštas ieškinys byloje Delifruit / Komisija

2020 12 14   
            
            
               LT
            
            
               Europos Sąjungos oficialusis leidinys
            
            
               C 433/61
            
         
      2020 m. spalio 15 d. pareikštas ieškinys byloje Delifruit / Komisija
      
      (Byla T-629/20)
      (2020/C 433/76)
      Proceso kalba: anglų
      
         Šalys
      
      
         Ieškovė: Delifruit, SA (Gvajakilis, Ekvadoras), atstovaujama advokatų K. Van Maldegem, P. Sellar ir S. Saez Moreno
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  pripažinti ieškinį priimtinu ir pagrįstu,
               
            
                  —
               
               
                  iš dalies panaikinti ginčijamą aktą su pakeitimais, padarytais Komisijos reglamento (ES) 2020/1085 klaidų ištaisymu, tiek, kiek juo bananuose nustatyta 0,01 mg/kg didžiausia leidžiamoji chlorpirifoso liekanų koncentracija ir
               
            
                  —
               
               
                  priteisti iš Europos Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Ieškovė prašo iš dalies panaikinti 2020 m. liepos 23 d. Komisijos reglamentą (ES) 2020/1085, kuriuo dėl didžiausios leidžiamosios chlorpirifoso ir metilchlorpirifoso liekanų koncentracijos tam tikruose produktuose arba ant jų iš dalies keičiami Europos Parlamento ir Tarybos reglamento (EB) Nr. 396/2005 II ir V priedai (1), su pakeitimais, padarytais Komisijos reglamento (ES) 2020/1085 klaidų ištaisymu (2).
      Grįsdama ieškinį ieškovė teigia, kad priimdama ginčijamą aktą Komisija padarė akivaizdžią vertinimo klaidą, savo vertinime neatsižvelgdama į svarbų veiksnį (esminį tyrimą, paneigiantį vieną iš tariamų didžiausios liekanų koncentracijos nustatymo priežasčių) ir taip elgdamasi pažeidė Reglamento 396/2005 14 straipsnio 2 dalies a ir f punktus, pagal kuriuos reikalaujama, kad ji atsižvelgtų į visus susijusius ir turimus duomenis.
      
         (1)  OL L 239, 2020, p. 7.
      
         (2)  OL L 245, 2020, p. 31.